Diari Oficial de la Generalitat Valenciana


Sumari del DOGV 8597, del 23-07-2019 (2019/7398)

RESOLUCIÓ de 12 de juliol de 2019, del director general de LABORA Servei Valencià d'Ocupació i Formació, per la qual es publica la desafectació del crèdit que ha de finançar les subvencions convocades per a l'exercici 2019 mitjançant la Resolució de 28 de desembre de 2018, del director general del Servei Valencià d'Ocupació i Formació, regulades en l'Ordre 20/2018, i l'ampliació dels crèdits màxims que han de finançar les subvencions convocades en 2019 mitjançant la Resolució de 28 de desembre de 2018, del director general del Servei Valencià d'Ocupació i Formació, regulades en l'Ordre 13/2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8597

Data del DOGV
:   23-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7398


Data del document
:   12-07-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de juliol de 2019, del director general de LABORA Servei Valencià d'Ocupació i Formació, per la qual es publica la desafectació del crèdit que ha de finançar les subvencions convocades per a l'exercici 2019 mitjançant la Resolució de 28 de desembre de 2018, del director general del Servei Valencià d'Ocupació i Formació, regulades en l'Ordre 20/2018, i l'ampliació dels crèdits màxims que han de finançar les subvencions convocades en 2019 mitjançant la Resolució de 28 de desembre de 2018, del director general del Servei Valencià d'Ocupació i Formació, regulades en l'Ordre 13/2018. [2019/7398]  
En el Diari Oficial de la Generalitat Valenciana de 16 de gener de 2019, número 8465, es va publicar la Resolució de 28 de desembre de 2018, del director general del Servei Valencià d'Ocupació i Formació, per la qual es convoquen subvenciones destinades a la integració sociolaboral de persones treballadores en situació o risc d'exclusió social en empreses d'inserció per a 2019, per la qual es va donar publicitat a les línies de crèdit i a l'import global màxim destinat a finançar aquestes subvencions regulades en l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball (DOGV 8425, 16.11.2018).  
En l'article 2 d'aquesta resolució es va establir que aquestes ajudes es financen per un import global màxim d'1.150.000 euros, a càrrec del subprograma pressupostari 322.51, Foment d'ocupació, a càrrec del capítol 4, línia S2240, segons el detall de línies i imports que a continuació s'especifiquen:  
a) Les ajudes per als programes regulats en el capítol II del títol II de les bases reguladores, destinades a les empreses d'inserció qualificades i inscrites en el registre administratiu de la Comunitat Valenciana, excepte els de la secció 5a, es finançaran per un import global d'1.000.000,00 euros.  
b) Les ajudes per al programa regulat en la secció 5a del capítol II del títol II de les bases reguladores, destinades a la creació de nous llocs de treball vinculat a inversió fixa en les empreses d'inserció qualificades i inscrites en el registre administratiu de la Comunitat Valenciana, es finançaran per un import global de 150.000,00 euros.  
  
El termini per a la presentació de sol·licituds d'ajudes per al programa regulat en l'apartat b anterior, destinades a la creació de nous llocs de treball vinculat a inversió fixa en les empreses d'inserció, d'acord amb el que es disposa en l'article 5 de la Resolució de 28 de desembre de 2018, va finalitzar el passat 15 d'abril de 2019. No obstant això, vistes i valorades les sol·licituds presentades hi ha un saldo en el RA que excedeix de l'import sol·licitat a concedir, i es considera convenient procedir a la desafectació parcial per a atendre altres necessitats pressupostàries.  
D'altra banda, i mitjançant la Resolució de 28 de desembre de 2018, del director general del Servei Valencià d'Ocupació i Formació, es convocaren les subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a la inserció de persones amb diversitat funcional o discapacitat en centres especials d'ocupació per a l'exercici 2019 (DOGV 8465, 16.01.2019), regulades en l'Ordre 13/2018, de 31 d'agost, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a la inserció de persones amb diversitat funcional o discapacitat en centres especials d'ocupació (DOGV 8377, 06.09.2018). L'import global màxim publicat en la resolució esmentada per a atendre aquestes ajudes en 2019 va ascendir a 1.200.000 ?, que resulten insuficients per a atendre la totalitat de les ajudes sol·licitades que compleixen els requisits establits per la normativa d'aplicació.  
De conformitat amb el que s'estableix en la disposició final primera, apartat 2, de l'Ordre 13/2018, de 31 d'agost, de la Conselleria d'Economia Sostenible, Sectors Productius, Comerç i Treball, considerant les sol·licituds presentades fins ara i existint crèdit disponible en la línia S2240000, una vegada s'ha desafectat el RA 878 corresponent a les ajudes destinades a la creació de nous llocs de treball vinculat a inversió fixa en les empreses d'inserció qualificades i inscrites en el registre administratiu de la Comunitat Valenciana, pertoca incrementar el finançament per a les subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a la inserció de persones amb diversitat funcional o discapacitat en centres especials d'ocupació i publicar-la en el DOGV, sense establir un nou termini de presentació de sol·licituds.  
  
En conseqüència, i vistos els antecedents exposats, resolc:  
  
Primer  
Efectuar la desafectació de crèdit del RA número d'expedient comptable 878, per import de 138.219,99 ?, en el subprograma 322.51, Foment d'ocupació, capítol 4, codi de línia S2240000, del pressupost de despeses de LABORA Servei Valencià d'Ocupació i Formació per a l'exercici 2019, destinat a finançar les ajudes corresponents a la creació de nous llocs de treball vinculat a inversió fixa en les empreses d'inserció qualificades i inscrites en el registre administratiu de la Comunitat Valenciana, i que corresponga satisfer a l'empara del que es disposa en la Resolució de 28 de desembre de 2018, del director general del Servei Valencià d'Ocupació i Formació, per la qual es convoquen subvenciones destinades a la integració sociolaboral de persones treballadores en situació o risc d'exclusió social en empreses d'inserció per a 2019, regulades en l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball (DOGV 16.11.2018).  
  
Segon  
Ampliar el RA número d'expedient comptable 879 en 83.120,74 ?, amb fons procedents del Servei Públic d'Ocupació Estatal (SEPE), consignats en el subprograma 322.51, Foment d'ocupació, capítol 4, codi de línia S2240000, incrementant la dotació assignada en la Resolució de 28 de desembre de 2018, del director general de Servei Valencià d'Ocupació i Formació, per la qual es convocaren les subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a la inserció de persones amb diversitat funcional o discapacitat en centres especials d'ocupació per a l'exercici 2019, ajudes regulades en l'Ordre 13/2018, de 31 d'agost, de la Conselleria d'Economia Sostenible, Sectors Productius, Comerç i Treball (DOGV 06.09.2018), amb això, la dotació per a aquestes ajudes en 2019 aconsegueix un import global màxim d'1.283.120,74 ?.  
La present resolució entrarà en vigor l'endemà de la signatura, sense perjudici de la posterior publicació del seu extracte en el DOGV.  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos, comptats des de l'endemà de la notificació, davant el jutjat contenciós administratiu corresponent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant la persona titular de la Direcció General de LABORA Servei Valencià d'Ocupació i Formació, en el termini d'un mes, computat en els termes ja dits, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
València, 12 de juliol de 2019.- El director general de LABORA Servei Valencià d'Ocupació i Formació: Enric Nomdedéu i Biosca.